OpenLLM-France/wikimedia huggingface dataset:
# Riu Bistrița

El Riu Bistrița (pronunciat en romanès: [ˈBistrit͡sa] (en hongarès: Beszterce) és un riu de la regió romanesa de Transsilvània, a la província de Bistrița-Năsăud. De vegades es coneix com a Bistrița ardeleană. Prop de la ciutat de Bistrița desemboca al Șieu, afluent de Someșul Mare. La seva longitud és de 67 km i la seva mida de conca és de 650 km².
La part superior del riu, aigües amunt de la cruïlla amb el Bârgău, al poble de Prundu Bârgăului, també es coneix localment com a Bistricioara.

## Pobles i pobles

Les ciutats i pobles que es troben al llarg del riu Bistrița, des del naixement a la desembocadura, són Colibița, Bistrița Bârgăului, Prundu Bârgăului, Josenii Bârgăului, Livezile i Bistrița

## Afluents

Els rius següents són afluents del riu Bistrița:
Esquerra: Pănuleț, Repedea, Pârâul Stegii, Șoimu de Sus, Șoimu de Jos, Pietroasa, Poiana, Tănase, Fânațele, Ghinda
Dreta: Izvorul Lung, Bârgău, Valea Muntelui, Muncel, Iad, Slătinița, Valea Rus, Tărpiu

## Referències

* ↑ Cadrul geografic, Primăria Tiha Bârgăului
* ↑ Relieful și vegetația, Primăria Tiha Bârgăului
# DVD-RAM

El DVD-RAM és un format de disc DVD regravable aprovat pel DVD-Forum. Es diferencia del DVD-RW (i del DVD+RW) en què no cal esborrar tot el disc per recuperar l'espai dels continguts que es desitja esborrar i en què es pot gravar directament en ell com si fos un disquet, sense necessitat de programes de gravació de DVD, ni de programes controlador intermedis (en el cas de gravadors DVD-RAM per a ordinadors).
Inicialment els discs eren de 2,9 GB (Gigabytes) i estaven tancats en una carcassa protectora anomenada CADDY, poc pràctica (per a les unitats lectores amb safata) però necessària (els discs DVD-RAM són bastant vulnerables a brutícia i taques de dits, i per descomptat a ratllades). Actualment els discs que es venen són de 4,7 GB (unes 2 hores de vídeo MPEG-2 en qualitat DVD) i sense la carcassa protectora, per poder usar-se en la majoria d'unitats lectores/gravadores, existint discs que fan servir les dues cares per obtenir el doble de capacitat.
Aquest format és molt pràctic i versàtil però incompatible amb els formats de DVD, la seva compatibilitat es reserva als gravadors que expressament accepten aquest format. Encara que últimament s'està popularitzant més gràcies a alguns gravadors domèstics de DVD (que permeten esborrar una part del contingut recuperant l'espai, a diferència dels altres formats regravables de DVD), a certes videocàmeres que graven en DVD-RAM (que ofereixen els avantatges anteriorment exposats), i a la seva inclusió com un format més en certes gravadores multiformat de DVD per a ordinador.
Algun gravador DVD amb format DVD-RAM permet l'edició lineal, podent crear vídeos casolans amb qualitat professional (Panasonic).

## Característiques

* Emmagatzematge combinat de música, vídeo i dades.
* Transfereix vídeo i fitxers de dades d'alta capacitat.
* Descàrrega fitxers grans d'Internet.
* Emmagatzematge i suport massiu de fitxers.
* Crear presentacions multimèdia, eines de vendes i comunicacions corporatives.
* Emmagatzematge i intercanvi de sistemes d'escriptori (desktop).
Les unitats gravadores de LG i HP suporten discs DVD-RAM. Són els tipus de format DVD més escassos en el mercat. La seva cara de gravació té, petits rectangles negres i és d'un color mig daurat

## Vegeu també

* Disc compacte
* CD-ROM
* CD-R
* DVD+R
* CD-RW
* DVD-R
# Alloblennius jugularis

Alloblennius jugularis és una espècie de peix de la família dels blènnids i de l'ordre dels perciformes.
Els adults poden assolir 5 cm de longitud. És ovípar. És un peix de clima tropical que viu al Golf d'Aqaba i el Mar Roig.

## Referències

* ↑ Klunzinger, Karl Benjamin. Synopsis der Fische des Rothen Meeres / (en alemany). Wien: C. Ueberreuter'she Buchdruckerei, 1870, p. 441-688. DOI 10.5962/bhl.title.1148.
* 1 2 Capuli, Estelita Emily; Luna, Susan M. «Alloblennius jugularis (Klunzinger, 1871) Jugular blenny». FishBase.
* ↑ Golani, Daniel; Bogorodsky, Sergey V. «The Fishes of the Red Sea—Reappraisal and Updated Checklist». Zootaxa, 2463, 1, 14-05-2010, pàg. 1. DOI: 10.11646/zootaxa.2463.1.1. ISSN: 1175-5334.

## Bibliografia

* Smith, Margaret M.; Heemstra, Phillip C. «Blennidae». A: Smiths' Sea Fishes. Berlin, Heidelberg: Springer Berlin Heidelberg, 1986. ISBN 978-3-642-82858-4.
# Vessele (Sudak)

* Per a altres significats, vegeu «Vesele».
Vessele (en ucraïnès: Веселе) és un poble de la República Autònoma de Crimea, a Ucraïna, que el 2014 tenia 1.675 habitants. Pertany al districte de Sudak. Fins al 1945 la vila es deia Kutlak.

## Referències

* ↑ «Vessele». ésAdir. [Consulta: 25 febrer 2024].
* ↑ «Крым, город Судак, Богатовка». КЛАДР РФ. [Consulta: 27 febrer 2018].
* ↑ «Расписание маршрутки Судак — Солнечная Долина —Прибрежное». GoOnBus.ru. [Consulta: 27 març 2018].
# Capella del Roure (Camprodon)

La Capella del Roure és una petita capella de Camprodon (Ripollès). Originàriament era un petit oratori de camí situat a la sortida de la vila en direcció a Molló. Estructurada en una sola nau de planta rectangular i absis semicircular orientat al sud. Les parets portants són de pedra morterada vista amb carreus a les cantonades i emmarcant les obertures. La coberta és de teula àrab a dues vessants i acabada amb un ràfec format per una doble filera de teules.
A la llinda de la porta principal hi ha cisellat l'any 1851. Alderico de Campa la feu edificar l'any 1477 (possiblement va restaurar una capella romànica del segle xii. L'any 1851, Francesc Xavier de Campa la va modificar molt, deixant-la tal com es troba actualment. A fi de poder ampliar el carrer Freixanet, amb el permís del Bisbat de Vic va ser desmuntada i posteriorment tornada a construir en un turó al costat de la font Llandrius (però orientada aproximadament est-oest). Localització abans del trasllat: carrer Freixenet, 46.

## Referències

* ↑ Ajuntament de Camprodon. Pla especial de protecció del patrimoni arquitectònic i ambiental del municipi de Camprodon, Desembre 1986 [Consulta: 14 agost 2015].
# Resolució 2234 del Consell de Seguretat de les Nacions Unides

La Resolució 2234 del Consell de Seguretat de les Nacions Unides fou adoptada per unanimitat el 29 de juliol de 2015. Després de reafirmar totes les resolucions sobre el conflicte de Xipre el Consell va ampliar el mandat de la Força de les Nacions Unides pel Manteniment de la Pau a Xipre (UNFICYP) durant sis mesos més fins al 31 de gener de 2016.
Les negociacions entre grecoxipriotes i turcoxipriotes per assolir un compromís continuaven en un ambient positiu, però la situació a l'illa es va mantenir sense canvis. Per aquest motiu el mandat de la UNFICYP es va estendre fins al 31 de gener de 2016. Es va demanar a les parts que cooperessin amb la UNFICYP sobre la demarcació de la zona d'amortiment. També es va demanar als turcoxipriotes que restauressin l'statu quo a Strovilia anterior a 2000.

## Referències

* ↑ Nacions Unides. «SC extends peacekeeping force mandate in Cyprus, urging both parties to continue talks on demarcation of buffer zone», 29-07-2015.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Cortina d'aire

Una cortina d'aire és un equip de ventilació que crea una barrera d'aire sobre una porta per separar dos ambients diferents sense limitar l'accés de les persones o vehicles. La pantalla d'aire manté i protegeix entre el 60 i el 80% la climatització interior i el confort de les persones. A més evita el pas d'insectes, pols, pol·lució exterior, olors i para els corrents d'aire fred i calent. El funcionament d'una cortina d'aire es fonamenta en un jet d'aire a alta velocitat que cobreix tota l'obertura. Les cortines d'aire calent fan més confortable el jet quan la gent creua la pantalla i ajuda a mantenir la temperatura en l'entrada.

## Referències

* ↑ ASHRAE Handbook 2004: HVAC Systems and Equipment, p. 17.9.
# Companyia del Nord-oest

La Companyia del Nord-oest (en anglès North West Company, en francès Compagnie du Nord-Ouest) va ser una empresa comercial, fundada a Mont-real el 1779, que es dedicava al comerç de pells i que va existir fins al 1821. La seu principal es trobava a Mont-real i el seu àmbit d'actuació era l'oest canadenc. La competència creixent amb la Companyia de la Badia de Hudson, fundada un segle abans, va fer créixer les tensions entre les dues companyies, amenaçant de convertir-se en conflictes greus. La solució que es va trobar va ser una forçada fusió entre ambdues entitats el 1821.

## Bibliografia

* Canada. Bill An Act to Incorporate the North West Company. Ottawa: I.B. Taylor, 2004. ISBN 0659049937
* Fox, William A. Archaeological Investigation of the North West Company Great Hall Cellar, Fort William, 1976. Data box research manuscript series, 348. [Toronto]: Ministry of Culture and Recreation, Historical Planning and Research Branch, 1977.
* Hoag, Donald R. Agents of the North West Company in the Fond du Lac District. Duluth: The Author, 1981.
* Keith, Lloyd. North of Athabasca Slave Lake and Mackenzie River Documents of the North West Company, 1800-1821. Rupert's Land Record Society series. Montreal: McGill-Queen's University Press, 2001. ISBN 0773520988
* M'Gillivray, Duncan, and Arthur Silver Morton. The Journal of Duncan M'Gillivray of the North West Company at Fort George on the Saskatchewan, 1794-5. Toronto: Macmillan Co. of Canada, 1929.
* Schwörer, Ute. The Reorganization of the Fur Trade of the Hudson's Bay Company After the Merger with the North West Company, 1821 to 1826. Ottawa: National Library of Canada, 1988. ISBN 0315358122
* Selkirk, Thomas Douglas. A Sketch of the British Fur Trade in North America With Observations Relative to the North West Company of Montreal. New-York: Printed for James Eastburn and Co. [by] Clayton & Kingsland, 1818.
* Wallace, W. Stewart. Documents Relating to the North West Company. New York: Greenwood Press, 1968.

## Enllaços externs

* «Companyia del Nord-oest» (en francès). Canadian Encyclopedia. Arxivat de l'original el 23 de maig 2011. [Consulta: 31 gener 2011].
# Anabasis (planta)

Anabasis és un gènere de plantes amb flors dins la família Amaranthaceae (abans considerat de la família Chenopodiaceae).

## Sistemàtica

El gènere Anabasis va ser publicat l'any 1753 per Carl von Linné en Species Plantarum. L'espècie tipus és Anabasis aphylla L.
El gènere Anabasis pertany a la tribu Salsoleae s. s., dins la subfamília Salsoloideae de la família Amaranthaceae. D'acord amb Akhani et al. (2007), el gènere té 29 espècies:
* Anabasis aphylla L.
* Anabasis aretioides Moq. i Coss.
* Anabasis articulata (Forssk.) Moq.
* Anabasis brevifolia C. A. Mey.
* Anabasis brachiata Fisch. i C. A. Mey.
* Anabasis calcarea (Charif i Aellen) Bokhari i Wendelbo
* Anabasis cretacea Pall.
* Anabasis ebracteolata Korov. ex Botsch.
* Anabasis ehrenbergii Schweinf. ex Boiss.
* Anabasis elatior (C. A. Mey.) Schrenk
* Anabasis eriopoda (Schrenk) Benth. ex Volkens
* Anabasis eugeniae Iljin
* Anabasis ferganica Drob.
* Anabasis gypsicola Iljin
* Anabasis haussknechtii Bunge ex Boiss.
* Anabasis iranica Iljin
* Anabasis jaxartica (Bunge) Benth. ex Volkens
* Anabasis lachnantha Aellen i Rech. f.
* Anabasis macroptera Moq.
* Anabasis oropediorum Maire
* Anabasis paucifolia M. Pop. ex Iljin
* Anabasis pelliotii Danguy
* Anabasis prostrata Pomel.
* Anabasis salsa (C. A. Mey.) Benth. ex Volkens
* Anabasis syriaca Iljin
* Anabasis tianschanica Botsch.
* Anabasis truncata (Schrenk) Bunge
* Anabasis turgaica Iljin i Krasch.
* Anabasis turkestanica Iljin i Korov.

## Referències

* ↑ Hossein Akhani, Gerald Edwards i Eric H. Roalson: Diversification Of The Old World Salsoleae S.L. (Chenopodiaceae): Molecular Phylogenetic Analysis Of Nuclear And Chloroplast Data Sets And A Revised Classification, in: International Journal of Plant Sciences, 168 (6), 2007, p. 931–956: PDF-Online. Arxivat 2012-04-02 a Wayback Machine.

## Enllaços externs

* Photos of Anabasis at Flowers in Israel-Palestina.
Viccionari
# Vessament de color

S'anomena així a una problemàtica en la utilització de cromes per a la filmació o la fotografia. El vessament de color (color spill en anglès) es produeix quan la llum que arriba al croma rebota cap als objectes que cal filmar o fotografiar. Els objectes absorbeixen o reflecteixen aquesta llum, que és normalment blava o verda (donada pel color de la pantalla utilitzada), i la imatge resultant queda negativament afectada.
El problema sol ocórrer en zones que són semitransparents, com per exemple teixits molt fins i cabells o a través de materials com el vidre, elements com l'aigua, etc. Si la càmera capta aquesta llum en els objectes, les parts contaminades poden deixar veure el color original del croma o esdevenir transparents en el procés òptic de composició.
Per tal de reduir al màxim l'efecte cal, primerament, treballar amb un croma que reflecteixi la mínima llum possible i amb una il·luminació molt cuidada. Per altra banda, també és recomanable no trobar-se a prop d'objectes que siguin grans reflectors de llum, un exemple molt clar són les parets blanques. Per tant, si els elements del voltant són negres o de materials que absorbeixen la llum, s'evita que el rebot lluminós del croma, s'escampi per tot l'espai de treball i que el subjecte quedi contaminat.
El fet d'haver de treure el vessament de color després amb la postproducció pot ser un procés molt complicat. És un problema que pot provocar efectes de falsedat en les imatges, no donant la sensació de naturalitat en allò que s'està veient. És per això que cal reduir al màxim el vessament de color, per tal de proporcionar més veracitat a l'efecte que es produeix a través dels fons digitalitzats i que l'espectador apreciï una imatge que li sembli realista.

## Referències

* ↑ Wright, Steve. Compositing Visual Effects: Essentials for the Aspiring Artist (en anglès). Taylor & Francis, 2013-01-17. ISBN 9781136039218.
* ↑ Venkatasawmy, Rama. The Digitization of Cinematic Visual Effects: Hollywood's Coming of Age (en anglès). Rowman & Littlefield, 2013. ISBN 9780739176214.
* ↑ «What is Color Spill :: Primatte Chromakey Plugin :: Blue / Green Screen Photography :: Digital Anarchy» (en anglès). Arxivat de l'original el 2018-11-05. [Consulta: 4 novembre 2018].
# Dobra (Polònia)

Dobra (coneguda com a Doberbühl entre el 1943 i el 1945 durant l'ocupació nazi de Polònia) és una ciutat de Polònia, que pertany al voivodat de Gran Polònia. El 2016 tenia 1.414 habitants. és una ciutat del Comtat de Turek, Voivodat de la Gran Polònia, al centre de Polònia, amb 1.333 habitants al desembre de 2021. Es troba a la Sieradz Terra.

## Història

Dobra era una ciutat privada, situada administrativament al comtat de Sieradz al voivodat de Sieradz a la província de la Gran Polònia del Regne de Polònia.

## Referències

* ↑ «Local Data Bank». Statistics Poland. [Consulta: 30 juliol 2022]. Data for territorial unit 3027034.
* ↑ Institut d'Història Acadèmia de Ciències de Polònia. Atles històric polonès. Voivodat de Sieradz i Voivodat de Łęczyca a la segona meitat del segle XVI. Part I. Mapes, plànols (en polonès), 1998, p. 3.
# Capella de Sant Jeroni

La Capella de Sant Jeroni és una església del municipi de Sant Pere de Riudebitlles (Alt Penedès), inclosa en l'Inventari del Patrimoni Arquitectònic de Catalunya.

## Descripció

La capella de Sant Jeroni està situada al costat del cementiri, dalt d'un turonet al costat del poble. És un edifici d'una sola nau amb absis poligonal i capelles a la banda lateral esquerra. La coberta és a dues vessants. La façana, d'estructura molt senzilla, presenta un portal frontal allindanat i un petit òcul. Sobre la porta hi ha un escut i la data del 1762. La capella fou bastida el 1762, segons consta a l'escut que hi ha a la façana.

## Referències

* 1 2 «Capella de Sant Jeroni». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 febrer 2015].
# Resolució 2236 del Consell de Seguretat de les Nacions Unides

La Resolució 2236 del Consell de Seguretat de les Nacions Unides fou adoptada per unanimitat el 21 d'agost de 2015. El Consell va ampliar el mandat de la UNIFIL per un any fins al 31 d'agost de 2016.

## Contingut

Hi havia inquietud sobre les nombroses violacions de l'alto el foc, i especialment un incident que va tenir lloc el 28 de gener de 2015 quan Hesbol·là va disparar un comboi de l'exèrcit israelià i va provocar la mort d'un casc blau espanyol de la UNIFIL, el caporal Francisco Javier Soria Toledo.
El mandat de la UNIFIL es va ampliar sense canvis fins al 31 d'agost de 2016. Totes les parts van ser cridades a moderació i se'ls va demanar que respectessin la Línia Blava.

## Referències

* ↑ Nacions Unides. «SC authorizes deployment of UNIFIL for another year», 21-08-2015.
* ↑ El soldado español muerto en el Líbano tenía 36 años e iba a ser padre, el País, 28 de gener de 2015
* ↑ UNIFIL confirma muerte de casco azul durante incidente en la Línea Azul, un.org, 28 de gener de 2015

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# André Geffroy

André Geffroy és el nom dels següents personatges:
* André Geffroy de Locquirec, nascut a Lannion, fou membre de l'organització Gwenn ha Du i de Breizh Atao. Participà en el desembarcament d'armes de Plestin, que havien adquirit a l'IRA i fou detingut per les autoritats franceses, però fou alliberat el gener de 1940 per manca de proves. Durant la Segona Guerra Mundial formà part del Kommando de Landerneau de la Gestapo, i després de l'Alliberament fou acusat d'haver entregat dos agents britànics amagats a Guimaëc als nazis i condemnat a mort, però fou perdonat el 1954 pel president Vincent Auriol després d'una campanya en favor seu.
* André Geffroy, també conegut com a Ferrand, fou membre de la Bezen Perrot el 1943-1944. En acabar la Segona Guerra Mundial fou condemnat a mort per haver provocat l'execució de 50 captius de les Forces Franceses de l'Interior el març de 1944. Fou afusellat a Rennes el juliol de 1946 amb el seu company Léon Jasson Gouez.

## Referències

* ↑ «La Chatte». Arxivat de l'original el 2009-10-11. [Consulta: 22 febrer 2010].
* ↑ Ronan Caerléon, Au village des condamnés à mort, La Table Ronde, Paris, 1970
* ↑ (anglès) Bezen Perrot: The Breton nationalist unit of the SS, 1943-5 Arxivat 2011-06-24 a Wayback Machine. per Daniel Leach
# Dungarvan

Dungarvan (Dún Garbháin en gaèlic irlandès) és una ciutat de la República d'Irlanda, capital del comtat de Waterford, ja que la ciutat de Waterford, tot i situar-se en aquest comtat, ser més poblada, important i haver estat l'antic cap de comtat, ara té un estatus especial.

## Història

Dungarvan fou incorporada en el segle xv i era representada amb dos diputats al Parlament d'Irlanda fins que es va aprovar l'Acta d'Unió en 1801, i només va obtenir un escó al parlament de la Gran Bretanya fins a 1885. A diferència de les veïnes Waterford i Duncannon, Dungarvan es va rendir sense setge a les tropes d'Oliver Cromwell (1649–1653).
Durant la Guerra d'independència d'Irlanda de 1921 va tenir lloc vora la ciutat l'emboscada de Burgery.

## Fills il·lustres

* Ernest Walton (1903 - 1995) físc, Premi Nobel de Física de l'any 1951.

## Agermanaments

* Erie (Pennsilvània)

## Galeria d'imatges

* Badia de Dungarvan
* El vell cementiri de Dungarvan
* El pont de Dungarvan (1816)
* Port de Dungarvan
* Castell de Dungarvan
* Església de Dungarvan
* Vista de Dungarvan
* Badia de Dungarvan
* Far de Dungarvan
* Badia de Dungarvan

## Enllaços externs

* Informació turística de Dungarvan
* Dungarvan Town Council Arxivat 2009-08-14 a Wayback Machine.
* Waterford County Museum Dungarvan
* Dungarvan Museum: WWI and Ireland
* Dungarvan Brass Band
# Casa al carrer del Riu, 25 (el Lloar)

La Casa al carrer del Riu, 25 és una obra del Lloar (Priorat) inclosa a l'Inventari del Patrimoni Arquitectònic de Catalunya.

## Descripció

Edifici de planta baixa i dos pisos amb quatre balcons a la façana i galeria a la part de darrere amb arcs sobreaixecats d' inspiració islàmica, bastits amb obra vista. La façana és arrebossada i compta amb ornamentacions a la part alta dels balcons, emmarcades per unes motllures que en ressegueixen la forma. Corona l'edifici una balustrada massissa.

## Història

La construcció de la casa podria datar d'anys anteriors a la fil·loxera. Actualment es troba desocupada.

## Referències

* 1 2 «Casa al carrer del Riu, 25». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].
# Resolució 2238 del Consell de Seguretat de les Nacions Unides

La Resolució 2238 del Consell de Seguretat de les Nacions Unides fou adoptada per unanimitat el 10 de setembre de 2015. El Consell va ampliar el mandat de la Missió de Suport de les Nacions Unides a Líbia (UNSMIL) per mig any fins al 15 de març de 2016.

## Contingut

L'11 de juliol de 2015, es va arribar a un acord polític a Skhirat entre la majoria de partits libis. Ja s'havia acordat una treva a petita escala amb intercanvis de presoners i retorn dels refugiats. El Consell va demanar un alto el foc immediat i incondicional i ha destacat que la crisi política no es podria resoldre per la força.
També va demanar que un govern formés un acord nacional i que conclogués acords temporals per estabilitzar el país mentre el procés de pau liderat per l'ONU estava en marxa. El mandat de la UNSMIL es va estendre fins al 15 de març de 2016.
A més d'Estat Islàmic, més grups terroristes vinculats amb Al Qaeda havien arribat al país. El Consell va mostrar la seva preocupació per l'excessiva circulació d'armes i municions a Líbia.

## Referències

* ↑ Nacions Unides. «SC extends support mission in Libya for 6 months, focusing on political process», 10-09-2015.
* ↑ La ONU avanza hacia un acuerdo global en Libia, El País, 12 de juliol de 2015

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Crastatt

Crastatt (en alsacià Gràscht) és un municipi francès, situat a la regió del Gran Est, al departament del Baix Rin. L'any 2004 tenia 187 habitants. Limita al nord-est amb Zehnacker, a l'est amb Hohengœft, al sud-est amb Wasselonne i al sud-oest amb Romanswiller i al nord-oest amb Singrist i Jetterswiller.
Forma part del cantó de Saverne, del districte de Molsheim i de la Comunitat de comunes de la Mossig i del Vignoble.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 156 | 175 | 168 | 173 | 177 | 184 |

## Administració

Llista d'alcaldes :
| Període | Identitat | Partit |
| 2001- | Bernard Hoerle | |